Document ID: 31976R0142

Padomes Regula (EOTK, EEK, Euratom) Nr. 142/76
(1976. gada 20. janvāris),
ar ko groza Regulu Nr. 422/67/EEK, Nr. 5/67/Euratom par Komisijas priekšsēdētāja un tās locekļu, kā arī Tiesas priekšsēdētāja, tiesnešu, ģenerāladvokātu un tiesas sekretāra atalgojumu
EIROPAS KOPIENU PADOME,
ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, un jo īpaši tā 6. pantu;
tā kā saskaņā ar 10. pantu Tiesas Reglamentā, ko Tiesa pieņēmusi 1974. gada 4. decembrī, Tiesa katru gadu ieceļ palātu priekšsēdētājus un galveno ģenerāladvokātu;
tā kā saskaņā ar pašlaik spēkā esošajām regulām Tiesas palātu priekšsēdētāji saņem īpašu amata piemaksu, bet šādu piemaksu vajadzētu maksāt arī galvenajam ģenerāladvokātam,
IR PIEŅĒMUSI ŠO REGULU.
1. pants
Padomes Regulā Nr. 422/67/EEK, Nr. 5/67/Euratom (1967. gada 25. jūlijs) par Komisijas priekšsēdētāja un tās locekļu, kā arī Tiesas priekšsēdētāja, tiesnešu, ģenerāladvokātu un tiesas sekretāra atalgojumu [1], kurā jaunākie grozījumi izdarīti ar Regulu (EOTK, EEK, Euratom) Nr. 1546/73 [2], 4. panta 3. punkta otrajā daļā pēc vārdiem "Tiesas palātu priekšsēdētāji" iekļauj vārdus "un galvenais ģenerāladvokāts", un šis grozījums stājas spēkā 1975. gada 1. janvārī.
2. pants
Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1976. gada 20. janvārī

Labels: 9
15